stanford-oval/wikipedia huggingface dataset:
การลงมติเลือกนายกรัฐมนตรีไทย ธันวาคม พ.ศ. 2551

การลงมติเลือกนายกรัฐมนตรีไทย ในเดือนธันวาคม พ.ศ. 2551 เป็นการลงมติของสภาผู้แทนราษฎร เมื่อวันที่ 15 ธันวาคม พ.ศ. 2551 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 2 ธันวาคม พ.ศ. 2551 นายสมชาย วงศ์สวัสดิ์ ต้องพ้นจากตำแหน่งนายกรัฐมนตรีจากการที่ศาลรัฐธรรมนูญวินิจฉัยให้ยุบพรรคพลังประชาชน และเพิกถอนสิทธิทางการเมือง ของคณะกรรมการบริหารพรรค คนละ 5 ปี
โดยนายชัย ชิดชอบ ประธานสภาผู้แทนราษฎร มีหนังสือเชิญสมาชิกเข้าร่วมประชุม เพื่อพิจารณาลงมติ เมื่อวันจันทร์ที่ 15 ธันวาคม พ.ศ. 2551 ระหว่างเวลา 09.30-11.30 น. ณ ห้องประชุมรัฐสภา อาคารรัฐสภา 1 โดยมี ส.ส.ลงนามเข้าร่วมการประชุม จำนวน 437 คน จากจำนวนทั้งหมดที่มีอยู่ 438 คน (นายแพทย์ ไกร ดาบธรรม ส.ส.จังหวัดเชียงใหม่ พรรครวมใจไทยชาติพัฒนา ขาดประชุม และ นายสมบัติ สิทธิกรวงศ์ ส.ส.จังหวัดนนทบุรี พรรคประชาธิปัตย์ เสียชีวิตในช่วงเช้าของวันลงมติ) ซึ่งผู้ได้รับเลือกในกรณีดังกล่าว ต้องได้รับคะแนนเสียงมากกว่ากึ่งหนึ่งของจำนวนสมาชิกที่มีอยู่ คือ 219 เสียง จึงจะสามารถนำชื่อขึ้นทูลเกล้าฯ ถวาย เพื่อทรงพระกรุณาโปรดเกล้าฯ ให้ดำรงตำแหน่งในขั้นตอนต่อไป
ทั้งนี้ ที่ประชุมได้เสนอชื่อบุคคลที่เหมาะสม เพื่อให้สมาชิกลงมติเลือก จำนวน 2 คน โดย นายบัญญัติ บรรทัดฐาน ส.ส.สัดส่วน กลุ่มจังหวัดที่ 8 รองประธานสภาที่ปรึกษาพรรคประชาธิปัตย์ เสนอชื่อ นายอภิสิทธิ์ เวชชาชีวะ ส.ส.สัดส่วน กลุ่มจังหวัดที่ 6 หัวหน้าพรรคประชาธิปัตย์ และ นายเสนาะ เทียนทอง ส.ส.สัดส่วน กลุ่มจังหวัดที่ 5 หัวหน้าพรรคประชาราช เสนอชื่อ พลตำรวจเอก ประชา พรหมนอก ส.ส.สัดส่วน กลุ่มจังหวัดที่ 3 หัวหน้าพรรค​เพื่อ​แผ่นดิน​
ชื่อบุคคลที่ได้รับเสนอเป็นนายกรัฐมนตรี

| --- | --- |
ผู้ได้รับการเสนอชื่อในสภาผู้แทนราษฎร
อภิสิทธิ์ เวชชาชีวะ: ประชา พรหมนอก
ประชาธิปัตย์: เพื่อแผ่นดิน

รัฐมนตรีประจำสำนักนายกรัฐมนตรี (14 พฤศจิกายน 2540 – 17 กุมภาพันธ์ 2544): รัฐมนตรีว่าการกระทรวงอุตสาหกรรม (24 กันยายน – 2 ธันวาคม 2551)
ผลการลงมติ

ภายหลังเสร็จสิ้นการลงคะแนน นายชัย ชิดชอบ ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า นายอภิสิทธิ์ เวชชาชีวะ หัวหน้าพรรคประชาธิปัตย์ ได้รับความเห็นชอบ จำนวน 235 คะแนน ส่วนพลตำรวจเอก ประชา พรหมนอก  หัวหน้าพรรคเพื่อแผ่นดินได้รับความเห็นชอบ 198 คะแนน และมีสมาชิกสภาผู้แทนราษฎรงดออกเสียง 3 คะแนน (คือ นายอภิสิทธิ์ เวชชาชีวะ, นายชัย ชิดชอบ และ นายสมชัย ฉัตรพัฒนศิริ ส.ส. นครราชสีมา พรรครวมใจไทยชาติพัฒนา) จึงถือได้ว่านายอภิสิทธิ์ เวชชาชีวะ ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่านายอภิสิทธิ์ได้รับความเห็นชอบตามมติของสภาให้ดำรงตำแหน่งนายกรัฐมนตรี
| 0 | 1 | 2 | 3 | 4 | 5 |
| --- | --- | --- | --- | --- | --- |
| พรรคการเมือง | อภิสิทธิ์ เวชชาชีวะ | ประชา พรหมนอก | งดออกเสียง | ไม่เข้าร่วมประชุม | รวม |
| พรรคเพื่อไทย | - | 178 | - | - | 178 |
| พรรคประชาธิปัตย์ | 163 | - | 1 | 1 | 165 |
| พรรคเพื่อแผ่นดิน | 12 | 9 | - | - | 21 |
| พรรคชาติไทยพัฒนา | 14 | 1 | - | - | 15 |
| พรรคภูมิใจไทย | 8 | 3 | - | - | 11 |
| พรรครวมใจไทยชาติพัฒนา | 5 | 2 | 1 | 1 | 9 |
| พรรคประชาราช | - | 5 | - | - | 5 |
| กลุ่มเพื่อนเนวิน | 22 | - | 1 | - | 23 |
| กลุ่มอื่น ๆ | 11 | - | - | - | 11 |
| รวม | 235 | 198 | 3 | 2 | 438 |
แหล่งข้อมูลอื่น

Clip โหวตเลือกนายกฯคนที่ 27[ลิงก์เสีย]
รายชื่อ ส.ส. ใครเลือกใคร
| ก่อนหน้า |  | การลงมติเลือกนายกรัฐมนตรีไทย ธันวาคม พ> ศ. 2551 |  | ถัดไป |
| --- | --- | --- | --- | --- |
| การลงมติเลือกนายกรัฐมนตรีไทย กันยายน พ.ศ. 2551 |  |   การลงมติเลือกนายกรัฐมนตรีในประเทศไทย   |  | การลงมติเลือกนายกรัฐมนตรีไทย พ.ศ. 2554 |
| ด ค กการลงมติเลือกนายกรัฐมนตรีไทย |
| --- | --- |
พ.ศ. 2475–2516:  2475 มิถุนายน  ธันวาคม  2476 มิถุนายน  ธันวาคม  2477  2480 สิงหาคม  ธันวาคม  2481  2485  2487  2488 สิงหาคม  กันยายน  2489 มกราคม  มีนาคม  มิถุนายน  สิงหาคม  2490 พฤษภาคม  พฤศจิกายน(ร)  2491 กุมภาพันธ์  เมษายน  2492  2494  2495  2500  2501  2502(ร)  2506  2515  2515(ร) 
พ.ศ. 2516–2544:  2517  2518 กุมภาพันธ์  มีนาคม  2519 เมษายน  กันยายน  ตุลาคม  2520(ร)  2522  2523  2526  2529  2531  2533  2534(ร)  2535 เมษายน  กันยายน  2538  2539  2540 
พ.ศ. 2544–ปัจจุบัน:  2544  2548  2551 มกราคม  กันยายน  ธันวาคม  2554  2557(ร)  2562  2566  2567 
ในวงเล็บ (ร) คือนายกรัฐมนตรีจากการรัฐประหาร
พล

พล หมายถึง กลุ่มคนที่รวมตัวกันเพื่อทำสงคราม แต่เมื่อตีความหมายเป็นอื่นๆ แล้ว สามารถหมายถึง
อำเภอพล อำเภอหนึ่งของจังหวัดขอนแก่น
พล ตัณฑเสถียร นักแสดงชาวไทย
พลพล พลกองเส็ง นักร้องชาวไทย
พล พลาพร  นักแสดงชาวไทย
พลพจน์ พูลนิล นักแสดงชาวไทย
พลพีร์ สุวรรณฉวี นักการเมืองชาวไทย
พล นพวิชัย
พล นิกร กิมหงวน หัสนิยาย ที่ประพันธ์โดย ป. อินทรปาลิต
พล พต นายกรัฐมนตรีของประเทศกัมพูชาในปีพ.ศ. 2519 ถึงพ.ศ. 2522
มาเรียม จง

เลดีมาเรียม จง อับดุลละห์ (Lady Meriam Chong Abdullah) หรือ จง อาเหมย (Chong Ah Mei) หรือที่รู้จักกันในชื่อมาเรียม อับดุลละห์ (Mariam Abdullah) พระชายาคนแรกของตนกู อับดุล ระห์มัน นายกรัฐมนตรีคนแรกของประเทศมาเลเซีย
เลดีมาเรียมเป็นลูกสาวเจ้าของเหมืองชาวไทยเชื้อสายจีนที่มีอิทธิพลในฝั่งไทย ชื่อ จง อาหยง (Chong Ah Yong) เธอมีเชื้อสายไทย แต่เธอเปลี่ยนมานับศาสนาอิสลาม เมื่อแต่งงานกับตนกู อับดุล ระห์มัน เมื่อ ค.ศ. 1933
เลดีมาเรียมได้รับการคัดเลือกจากหม่อมเนื่อง นนทนาคร (Che Menjalara) พระมารดาของตนกู อับดุล ระห์มันให้เป็นเจ้าสาว ซึ่งพระมารดาของตนกู อับดุล ระห์มันมีเชื้อสายไทย ตามรายงานที่ปรากฏกล่าวว่า คุณเนื่อง นนทนาครบังคับให้เสกสมรสกับตนกู ซึ่งตนกูทรงปฏิเสธมาโดยตลอด อย่างไรก็ตามพวกเขาได้แต่งงานตามประเพณีหลวงที่วังหลวงของเกอดะฮ์
หลังจากที่แต่งงานกัน ก็ได้ให้กำเนิดบุตร 2 พระองค์ ได้แก่ ตนกู คอดิยะห์ และตนกู อะห์มัด-นรัง โชคร้ายในปี ค.ศ. 1935 30 วันหลังจากที่ให้กำเนิดบุตรพระองค์ที่สอง ตนกู อะห์มัด-นรัง มาเรียมได้ถึงแก่อสัญกรรมด้วยโรคมาลาเรีย
เจ้าหญิงชิโยโกะ โคโนเอะ

| เจ้าหญิงชิโยโกะ โคโนเอะ |
| --- | --- |

เจ้าหญิงแห่งญี่ปุ่น
ประสูติ: ค.ศ. 1896
สวรรคต: ค.ศ. 1980 (พระชนมายุราว 84 พรรษา)
พระราชสวามี: เจ้าชายโคโนอิ ฟุมิมาโระ
พระราชบุตร: เจ้าชายโคโนอิ ฟุมิทะกะ  เจ้าหญิงโคโนอิ อากิโกะ เจ้าหญิงโคโนอิ อัตสุโกะ  เจ้าหญิงโคโนอิ คุมิโกะ โทโอรุ ทาคาชิ
เจ้าหญิงชิโยโกะ โคโนเอะ
ราชวงศ์: ราชวงศ์ญี่ปุ่น
พระราชบิดา: โมริ ทาคาชิ
พระราชมารดา: ไม่ระบุ
เจ้าหญิงชิโยโกะ โคโนเอะ (ญี่ปุ่น: 近衞千代子; โรมาจิ: Konoe Chiyoko; ทับศัพท์: โคโนเอะ ชิโยโกะ) เป็นพระชายาใน เจ้าชายโคโนอิ ฟุมิมาโระ นายกรัฐมนตรีของญี่ปุ่นสมัยที่ 34,38 และ 39 ชิโยโกะ เป็นบุตรสาวของ โมริ ทาคาชิ ขุนนางแห่งจังหวัดบังโกะ
โอรส-ธิดา

เจ้าชายโคโนอิ ฟุมิทะกะ
เจ้าหญิงโคโนอิ อากิโกะ
เจ้าหญิงโคโนอิ อัตสุโกะ
เจ้าหญิงโคโนอิ คุมิโกะ
โทโอรุ ทาคาชิ
ดนู ฮันตระกูล

| ดนู ฮันตระกูล |
| --- | --- |
ชื่อเกิด: ดนู ฮันตระกูล
เกิด: 26 มีนาคม พ.ศ. 2493 (74 ปี)
แนวเพลง: เพลงไทยร่วมสมัย เพลงไทยสากล
อาชีพ: นักดนตรี นักแต่งเพลง ผู้อำนวยเพลง
ช่วงปี: พ.ศ. 2519-ปัจจุบัน
ดนู ฮันตระกูล นักดนตรีระดับอาจารย์ เป็นทั้งนักแต่งเพลง และ ผู้อำนวยเพลงชาวไทย
การศึกษา

โรงเรียนอัสสัมชัญศรีราชา
คณะเศรษฐศาสตร์ มหาวิทยาลัยธรรมศาสตร์
มหาวิทยาลัยโอเรกอน สหรัฐอเมริกา เอกประพันธ์ดนตรี ปี 2513
รอยัลคอนเซอร์วาตอรี กรุงเฮก ประเทศเนเธอร์แลนด์
ประวัติงาน

เมื่อปี พ.ศ. 2519 หลังจากจบการศึกษาทางด้านเอกการประพันธ์จาก รอยัลคอนเซอร์วาตอรี กรุงเฮก ประเทศเนเธอร์แลนด์ ดนู ฮันตระกูลได้ก่อตั้งภาคีวัดอรุณ  คณะภาคีวัดอรุณได้รวบรวมเพื่อนพ้องทางดนตรีไว้มากมาย ไม่ว่าจะเป็น จิรพรรณ อังศวานนท์, สุรสีห์ อิทธิกุล, กฤษณ์ โชคทิพย์พัฒนา และนันทิกา กาญจนวัฒน์ ซึ่งมีแกนนำอย่าง บรูซ แกสตัน และธนวัฒน์ สืบสุวรรณ
หลังจากนั้นไม่นาน ดนู ฮันตระกูล ได้ก่อตั้งโรงเรียนสอนดนตรีศศิลิยะ และได้เชิญเขตต์อรัญ เลิศพิพัฒน์ ซึ่งเป็นเพื่อนจากรั้วมหาวิทยาลัยเดียวกันสมัยอยู่เมืองไทย เข้ามาเป็นผู้บริหารงานในตำแหน่งอาจารย์ใหญ่ของโรงเรียน และในช่วงเวลาเดียวกันนั้น ดนู ฮันตระกูล ได้เปิดบริษัทบัตเตอร์ฟลาย ซาวนด์แอนด์ฟิล์ม เซอร์วิส จำกัด ร่วมกับหมู่คณะทางดนตรีอีกหลายท่านที่มาจากกลุ่มภาคีวัดอรุณเข้าร่วมอีกครั้ง เช่น จิรพรรณ อังศวานนท์ สุรสีห์ อิทธิกุล กฤษณ์ โชคทิพย์วัฒนา และอื่นๆ อีกหลายท่านที่เข้ามาสมทบ เกินกว่า 60 เปอร์เซ็นต์ของเพลงโฆษณาทั้งหลายที่สังคมได้ยินได้ฟังทางสื่อต่างๆ นั้นล้วนเป็นผลงานจากกลุ่มคนบัตเตอฟลายทั้งสิ้น
จากความมุ่งหมายที่ต้องการให้โรงเรียนดนตรีศศิลิยะเป็นที่รู้จักมากขึ้นในวงกว้าง วงคีตกวีจึงถือกำเนิด โดยมีเขตต์อรัญ เลิศพิพัฒน์ และอัสนี โชติกุลเป็นผู้เขียนคำร้อง ในการนี้ เรวัต พุทธินันทน์ อดีตสมาชิกของ ดิอิมพอสซิเบิ้ล และ Oriental Funk ได้ก้าวเข้ามามีส่วนร่วม ภายใต้การอำนวยการผลิตโดยดนู ฮันตระกูล และได้ใช้ชื่อชุดว่า"เรามาร้องเพลงกัน" การรวมตัวกันในครั้งนั้น เป็นการนำเสนอ และแสดงออกทางด้านความนึกคิดต่าง ๆ ผ่านบทเพลง ไปจนถึงอุดมการณ์ของชีวิตทาง สังคม  และปรัชญา แรงจูงใจแห่งความสำนึกของชุมชนโลกกว้างที่มุ่งไปทางสันติภาพในช่วงเวลาของสงครามเวียดนาม การเรียกร้อง แสวงหาสันติภาพ รวมไปถึงขบวนการฮิปปี้ที่เกิดขึ้นในยุคนั้น สิ่งเหล่านี้มีอิทธิพลต่อดนตรีของพวกเค้า บทเพลงที่กลั่นกรองสู่สังคมจึงไม่ใช่แค่ความไพเราะ หรือโก้เก๋เท่านั้น ดนตรีที่ปั้นแต่งพร้อมกับอุดมการณ์จึงทำให้เนื้อหาค่อนข้างจะฟังยากอยู่หลายปี ดนู ฮันตระกูล ได้เริ่มก่อตั้งวงดนตรีไหมไทย เมื่อปี พ.ศ. 2530 ไหมไทยถือเป็นรูปแบบดนตรีเครื่องสาย 12 ชิ้น และพิณฝรั่ง ซึ่งเป็นวงดนตรีทีบรรเลงและขับร้องได้หวานซึ้ง นิ่มนวล ยึดถือธรรมชาติวัฒนธรรมซึ่งเป็นเอกลักษณ์ชัดเจนของวง และในปีเดียวกัน 2530 ก็มีผลงานเพลงชุดแรก  คือ ชีพจรลงเท้า และเขมรไทรโยกออกสู่สังคม ไหมไทยได้ร่วมงานกับ จรัล มโนเพ็ชร ออกเพลงชุด ลำนำแห่งขุนเขา โดยนำ เอาเพลงที่จรัล มโนเพชรแต่งมาร่วมร้องออกลักษณะพื้นเมืองเหนือ จนกระทั่งมาถึงงานเพลงชุด เงาไม้ ใน ปี 2532 ไหมไทย ได้เพิ่มนักร้องหญิงคือ สุภัทรา อินทรภักดี สร้างเพลงร้องและประสานเสียง คือเป็นมิติใหม่เต็มรูปแบบของไหมไทย ปัจจุบันวงไหมไทย ได้กลายเป็นวงแซมเบอร์ ออร์เคสตร้า ขนาดใช้ 32 คนใช้เครื่องดนตรีสากลบรรเลงตามแบบฉบับวงดนตรีชั้นนำทางประเทศตะวันตก วงไหมไทยได้สรรสร้างบทเพลงมากมายให้กับวงการเพลงไทย และรับรู้กันไม่กว้างขวางนัก เนื่องจากมีความเป็นเอกลักษณ์เฉพาะ และไม่ได้เขียนเพลงแบบอย่างที่นิยมตามตลาดไทยในวันที่ 28 ตุลาคม พ.ศ. 2024+543
ดนู ฮันตระกูล ถือเป็นอาจารย์ของคนในวงการเพลงหลายๆคน นอกจากนี้ยังได้รับเชิญให้ไปแสดงคอนเสิร์ตในต่างประเทศ เช่น ญี่ปุ่น และฝรั่งเศส ปัจจุบันดนู ฮันตระกูล ยังคงเรียบเรียงผลงานเพลงอยู่เรื่อยๆ และมีการแสดงเป็นครั้งคราวคู่กับวงไหมไทยในโอกาสพิเศษต่างๆ เพื่อนำเสนอดนตรีอันเกี่ยวโยงกับศิลปะ และวัฒนธรรมไทย  นอกจากนี้ยังทำธุรกิจร้านอาหารยุโรปกับครอบครัวบริเวณถนนสุขุมวิทอีกด้วย
ผลงานเพลง

อัลบั้ม “ เรามาร้องเพลงกัน ” ในนาม “ ภาคีวัดอรุณ ” ปี  พ.ศ. 2525 ร่วมกับเรวัต พุทธินันทน์ อัสนี โชติกุล และเขตต์อรัญ เลิศพิพัฒน์
ผลงานเรียบเรียงและอำนวยเพลงกับวงดนตรี “ ไหมไทย ” หลายชุด
อัลบั้ม “ ทีเล่นทีจริง ” ปี พ.ศ. 2537 สังกัด จีเอ็มเอ็ม แกรมมี่ (ชุดนี้มีเพลง “ไอ้หนุ่มผมยาว” ที่ได้ สุรชัย สมบัติเจริญ มาขับร้องจนโด่งดัง)
อัลบั้ม “ เทียบเสียง ” ปี พ.ศ. 2539 สังกัด แกรมมี่
อัลบั้ม “ เพลงบางกอก ” ปี พ.ศ. 2544 สังกัด สองสมิต
อัลบั้ม “ ลมเหนือ น้ำหนาว ” ปี  พ.ศ. 2546 สังกัด สองสมิต
อัลบั้ม “ เมื่อดอกซากุระบาน ” ปี  พ.ศ. 2548 สังกัด สองสมิต (ชุดนี้มีเพลง "ฉันจะฝันถึงเธอ" ที่ได้ สุภัทรา อินทรภักดี มาขับร้องจนโด่งดัง)
อัลบั้ม “ เสียงใบไผ่” ปี พ.ศ. 2549 สังกัด สองสมิต
อัลบั้ม “ ตามเพลงไหมไทย” ปี  พ.ศ. 2550 สังกัด สองสมิต
อัลบั้ม “ รวมเพลงไหมไทย” ปี  พ.ศ. 2551 [แผ่นคู่ - รวมเพลงจาก 6 ชุดล่าสุดตั้งแต่ เพลงบางกอกถึงไหมไทยคลาสสิก] สังกัด สองสมิต
อัลบั้ม " The Masterpiece " ปี พ.ศ. 2561 สังกัด จีเอ็มเอ็ม แกรมมี่ (นำอัลบั้มทีเล่นทีจริงและเทียบเสียงมาจัดจำหน่ายใหม่ในรูปแบบแผ่นทอง 2 แผ่น)
นิทานเพลงช้างกับเรือ
เพลง “ Light of Asia ” เพลงปิดงานกีฬาเอเชียนเกมส์ที่กรุงเทพฯ ปี พ.ศ. 2541
เรียบเรียงบางเพลงในผลงานชุด “ ธ สถิตในดวงใจนิรันดร์ ”
เรียบเรียงบางเพลงในผลงานชุด “ เพลงพระราชนิพนธ์ ” โดย คณะกรรมการเอกลักษณ์ของชาติ
คอนเสิร์ต

พ.ศ. 2546   แสดงคอนเสิร์ต City of Butterfly ณ อิมแพคอารีนา เมืองทองธานี
พ.ศ. 2547   นิราศบางกอก ฉลองกรุงรัตนโกสินทร์ 222
พ.ศ. 2547   คอนเสิร์ตเสียงสยาม ณ กรุงโตเกียว ประเทศญี่ปุ่น
พ.ศ. 2549   ร่วมแสดงคอนเสิร์ต 20 ปี อัสนี-วสันต์ ณ อิมแพคอารีนา เมืองทองธานี
พ.ศ. 2555   ร่วมแสดงคอนเสิร์ต 26 ปี อัสนี-วสันต์ ณ อิมแพคอารีนา เมืองทองธานี
พ.ศ. 2556   ไหมไทยราชินี คอนเสิร์ตเทอดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ หอประชุมใหญ่ ศูนย์วัฒนธรรมแห่งประเทศไทย
พ.ศ. 2558 ร่วมแสดงคอนเสิร์ต ไหมไทย สิรินธร ณ หอประชุมจุฬาลงกรณ์มหาวิทยาลัย
พ.ศ. 2562 ร่วมแสดงคอนเสิร์ต ซีรี่ ‘ไหมไทยแนะนำเพลงคลาสสิกไทย-ฝรั่ง ณ หอประชุมใหญ่ ศูนย์วัฒนธรรมแห่งประเทศไทย
พ.ศ. 2567 ร่วมแสดงคอนเสิร์ต TUSO Enchanted Night Concert ร่วมกับชุมนุมดุริยางค์สากลแห่งมหาวิทยาลัยธรรมศาสตร์ (วง Thammasart University Symphony Orchestra หรือ TUSO) วงไหมไทย ออร์เคสตร้า และชุมนุมขับร้องประสานเสียงแห่งมหาวิทยาลัยธรรมศาสตร์ (วง Thammasat University Chorus หรือ TU Chorus) ณ หอประชุมใหญ่ กิติยาคาร มหาวิทยาลัยธรรมศาสตร์ ศูนย์รังสิต โดยในคอนเสิร์ตครั้งนี้ ดนู ฮันตระกูล เป็นเจ้าภาพในการจัดคอนเสิร์ตนี้ร่วมกับชุมนุมดุริยางค์สากลแห่งมหาวิทยาลัยธรรมศาสตร์ เนื่องในวาระฉลองครบรอบ 90 ปี มหาวิทยาลัยธรรมศาสตร์ และมีบทบาทในฐานะผู้อำนวยเพลง (Conductor) และผู้เรียบเรียงบทเพลง (Arranger) ในช่วงครึ่งแรกของคอนเสิร์ตด้วย
แต่งเพลง

เคยร่วมแต่งเพลงให้กับอัสนี-วสันต์ เพลง สมชายกล้าหาญ
ผลงานเพลงประกอบภาพยนตร์

ไฟนรกขุมโลกันต์ (2523) ผู้กำกับ: ยุทธนา มุกดาสนิท
ผีเสื้อและดอกไม้ (2528) ผู้กำกับ: ยุทธนา มุกดาสนิท
วิถีคนกล้า (2534) ผู้กำกับ: ยุทธนา มุกดาสนิท
กาลครั้งหนึ่งเมื่อเช้านี้ (2537) ผู้กำกับ: บัณฑิต ฤทธิ์ถกล
ผู้สร้างภาพยนตร์เรื่อง ปู่สมบูรณ์  (2557) ซื้อลิขสิทธิ์เพลง "ฉันจะฝันถึงเธอ" เพื่อใช้เป็นเพลงประกอบภาพยนตร์
รางวัล

รางวัลดนตรีประกอบยอดเยี่ยมจากสมาคมสมาพันธ์ภาพยนตร์แห่งชาติ จากเรื่อง "กาลครั้งหนึ่ง เมื่อเช้านี้" ปี พ.ศ. 2537 ในนาม ไหมไทยออร์เคสตร้า
รางวัลศิลปาธรสาขาคีตศิลป์ จากสำนักงานศิลปวัฒนธรรมร่วมสมัย กระทรวงวัฒนธรรม ปี พ.ศ. 2547
แหล่งข้อมูลอื่น

dnunet.com
All Thai Music เก็บถาวร 2006-02-10 ที่ เวย์แบ็กแมชชีน
ผลงานของไหมไทย และดนู ฮันตระกูล
| ด ค กผู้ได้รับรางวัลศิลปาธร |
| --- | --- |
ทัศนศิลป์:  เฉลิมชัย โฆษิตพิพัฒน์  พรชัย ใจมา  ชาติชาย ปุยเปีย  วสันต์ สิทธิเขตต์  ฤกษ์ฤทธิ์ ตีระวนิช  พินรี สัณฑ์พิทักษ์  อารยา ราษฎร์จำเริญสุข  สาครินทร์ เครืออ่อน  พัดยศ พุทธเจริญ  นาวิน ลาวัลย์ชัยกุล  สุรสีห์ กุศลวงศ์ 
วรรณศิลป์:  ชาติ กอบจิตติ  ศักดิ์ศิริ มีสมสืบ  วินทร์ เลียววาริณ  ศิริวร แก้วกาญจน์  ขจรฤทธิ์ รักษา  ไพวรินทร์ ขาวงาม  อรสม สุทธิสาคร  เสน่ห์ สังข์สุข  เรวัตร์ พันธุ์พิพัฒน์  ปราบดา หยุ่น 
คีตศิลป์:  ดนู ฮันตระกูล  บัณฑิต อึ้งรังษี  ณัฐ ยนตรรักษ์  ณรงค์ ปรางค์เจริญ  ณรงค์ฤทธิ์ ธรรมบุตร  เด่น อยู่ประเสริฐ  ชัยยุทธ โตสง่า  วานิช โปตะวณิช 
ภาพยนตร์:  เป็นเอก รัตนเรือง  อภิชาติพงศ์ วีระเศรษฐกุล  วิศิษฏ์ ศาสนเที่ยง  ธัญสก พันสิทธิวรกุล  นนทรีย์ นิมิบุตร  พิมพกา โตวิระ  อาทิตย์ อัสสรัตน์  คงเดช จาตุรันต์รัศมี 
ศิลปะการแสดง:  ประดิษฐ ปราสาททอง  มานพ มีจำรัส  พิเชษฐ์ กลั่นชื่น  นิมิตร พิพิธกุล  สินีนาฎ เกษประไพ  ชนประคัลภ์ จันทร์เรือง  นิกร แซ่ตั้ง  จารุนันท์ พันธชาติ 
ออกแบบเชิงสร้างสรรค์:  สมพิศ ฟูสกุล  สมชาย จงแสง  กุลภัทร์ ยันตรศาสตร์  เอกรัตน์ วงศ์จริต  ปริญญา โรจน์อารยานนท์  วศินบุรี สุพานิชวรภาชน์  ชัยยุทธ พลายเพ็ชร์ 
สถาปัตยกรรม:  ปฐมา หรุ่นรักวิทย์  สุริยะ อัมพันศิริรัตน์ 
มัณฑนศิลป์:  วิฑูรย์ คุณาลังการ 
เรขศิลป์:  ประชา สุวีรานนท์  ไพโรจน์ ธีระประภา 
รางวัลศิลปาธรกิตติคุณ:  สมเถา สุจริตกุล  ไสยาสน์ เสมาเงิน  สุวรรณ คงขุนเทียน  บรูซ แกสตัน
อรอรีย์

| อรอรีย์ จุฬารัตน์ |
| --- | --- |
ชื่อเกิด: อรอรีย์ จุฬารัตน์
รู้จักในชื่อ: อร
เกิด: 17 กรกฎาคม พ.ศ. 2517 (50 ปี)
แนวเพลง: ออลเทอร์นาทิฟร็อก, กรันจ์, ป็อป, อะคูสติก
อาชีพ: นักร้อง, ผู้ผลิตรายการ
ช่วงปี: พ.ศ. 2538 - ปัจจุบัน
ค่ายเพลง: เบเกอรี่มิวสิค, อิสระ

เว็บไซต์: แฟนเพจเฟซบุ้คอรอรีย์
อรอรีย์ จุฬารัตน์ ชื่อเล่น อร หรือรู้จักกันในนาม อรอรีย์ เป็นนักร้อง-นักดนตรีกรัจน์หญิงชาวไทยในช่วงยุคอัลเทอร์เนทีฟกำลังเฟื่องฟู   อรอรีย์ประสบความสำเร็จมีชื่อเสียงโด่งดังตั้งแต่ผลงานเพลงชิ้นแรก ๆ ที่สังกัดค่ายเบเกอรี่มิวสิค ในปี พ.ศ. 2538 โดยเฉพาะอย่างยิ่งเป็นที่รู้จักจากผลงานเพลงสร้างชื่อ เช่น แล้วเธอ (Between Us) ระหว่างเรา เรา และ อดทนรอฉัน โดยได้รับความสนใจและได้รับความนิยมเป็นอย่างมากจากกลุ่มคนฟังเพลงนอกกระแส ถือได้ว่าอรอรีย์เป็นนักร้อง-นักดนตรีกรันจ์หญิงคนแรก ๆ ของประเทศไทย และเป็นผู้จุดกระแสให้แนวเพลงกรันจ์ ได้รับความนิยมในประเทศไทย  ปัจจุบันอรอรีย์ จุฬารัตน์ดำรงตำแหน่งคณะกรรมการผู้จัดการ บริษัท ทรีไลอ้อนส์ จำกัด ผู้ผลิตรายการกระจกหกด้าน และยังคงทำงานและผลิตผลงานเพลงต่อเนื่อง
ประวัติ

อรอรีย์ จุฬารัตน์   เป็นบุตรสาวคนสุดท้องจากทั้งหมด 4 คน ประกอบด้วย จุฬาพิช มณีวงศ์, ดร.จุฬิศพงศ์, อลงกรณ์ และอรอรีย์ จุฬารัตน์  มารดาคือ นางสุชาดี มณีวงศ์ เจ้าของบริษัท ทริลเลียนส์และทริไลอ้อนส์ และเป็นผู้พากย์เสียงรายการกระจกหกด้าน ทางช่องเจ็ดสี
ประวัติ > ด้านการศึกษา

อรอรีย์สำเร็จการศึกษาระดับประถมศึกษาจากโรงเรียนอัมพรไพศาล และสำเร็จการศึกษาระดับมัธยมศึกษาจากโรงเรียนเขมะสิริอนุสสรณ์ หลังสำเร็จการศึกษาระดับอุดมศึกษาจากเบอร์มิงแฮม ประเทศอังกฤษ สาขาซาวด์เอ็นจิเนียร์(วิศวกรเสียง) อรอรีย์ก็ได้เดินทางกลับประเทศไทย
ประวัติ > ด้านผลงานเพลง

หลังสำเร็จการศึกษาในสาขาซาวด์เอ็นจิเนียร์ (วิศวกรเสียง) อรอรีย์ได้รับการทาบทามจาก สุกี้ - กมล สุโกศล แคลปป์ ซึ่งขณะนั้นกำลังสุกี้กำลังผลักดันวง TKO อยู่ ภายหลังได้เป็นศิลปินของค่าย เบเกอรี่มิวสิค  ได้เขียนและผลิตผลงานเพลงด้วยตนเอง นับตั้งแต่ผลงานชิ้นแรกคือ อีพีชุด 'อรอรีย์' ในปี พ.ศ. 2538 ปีเดียวกันนี้ ได้ออกอัลบั้มแรก Natural High เป็นศิลปินในสังกัด เบเกอรี่มิวสิค อัลบั้มเป็นเพลงแนวกรันจ์ โดยมีผลงานเพลงเด่นยอดนิยมอย่าง แล้วเธอ, Pain และ ระหว่างเรา และอรอรีย์มีอัลบั้มที่สองตามมา ในปี พ.ศ. 2541 ในชื่อ Peel เพลงเด่นคือ อดทนรอฉัน (Wait) ในชุดอัลบั้มที่สองนี้ยอดขายไม่ได้หวือหวามากเท่าไรทำให้เธอต้องห่างหายจากวงการเพลงไปพักนึงแต่ยังมีโอกาสได้ร้องเพลง “โปรด” กับ พรู ในอัลบั้ม Zero ในปี พ.ศ. 2548  จนได้มีโอกาสร่วมงานกับวงรุ่นน้องอย่าง ฟลัวร์ ที่ทำให้เธอได้กลับมาเส้นทางดนตรี จนเธอได้ร่วมร้องเพลง “มีเธอ”กับฟลัวร์ โดยในปี 2550 เธอเริ่มอัดอัลบั้มชุดที่สาม แล้วเธอ ต้นฉบับของ อรอรีย์ จุฬารัตน์ ถูกนำใช้เป็นเพลงประกอบภาพยนตร์ 2538 อัลเทอร์มาจีบ ซึ่งขับร้องใหม่โดยวง อีโบลา (วงดนตรี)
หลังห่างหายไปนานไปยาวนานถึง 15 ปี เธอได้ปล่อยซิงเกิ้ลแรก "สักวัน" จากอัลบั้มชุดที่สาม ในปี 2556 ลงบนยูทูบแชแนลของเธอ กลางปี 2558 เธอปล่อยซิงเกิ้ลชุดที่สอง  "ถนน"  และซิงเกิ้ลลำดับที่ 3 ในช่วงตุลาคม 2559 ไม่รักก็ลา  โดยอัลบั้มชุดที่ 3 ของเธอมีชื่อว่า  "Un Jour (สักวัน)"
ผลงาน > อีพี

แล้วเธอ (Original Version)
Pain (Original Version)
ระหว่างเรา (Original Version)
แล้วเธอ (Acoustic Version)
ระหว่างเรา (Acoustic Version)
Pain (Acoustic Version)
ผลงาน > อัลบั้ม

แล้วเธอ (louder version)
ไกล (far)
เพื่อน (friend)
Pain
Nuts
It (ff)
ระหว่างเรา (Between us)
ปลุก (awakening)
ที่ไหน (some where)
คุณผู้หญิง (6 min. Love story)
กลับมา
คิดทำไม
อดทนรอฉัน (Wait)
ความเหงา
ที่ที่ฉันมีเธอ
เรา
คนดี
อรอรีย์
มีอะไร
คำถาม
เปรียบดั่งวันนั้น .
จิต
มากกว่า
Me
ขอโทษ (Sorry)
สักวัน
หา
น้องรัก
ไหล
สุข
ไม่รักก็ลา
ถนน
ฟ้า
มีเธอ (jam session)
ผลงาน > ผลงานเพลงรับเชิญ

โปรด - พรู (อัลบั้ม Zero (0))
กฤษฎา สุโกศล แคลปป์ (น้อย) นักร้องนำ
กมล สุโกศล แคลปป์ (สุกี้) มือกีต้าร์
ยอดเถา ยอดยิ่ง (ยอด) มือเบส
ผลงาน > ซิงเกิ้ล

พ.ศ. 2556
สักวัน
พ.ศ. 2558
ถนน
'พ.ศ. 2559
ไม่รักก็ลา
หา
คอนเสิร์ต

เดอะเลดีออร์นแอนด์ทูเอกส์ (พ.ศ. 2538)
Lost Concert วันเสาร์ที่ 23 สิงหาคม พ.ศ. 2540 คอนเสิร์ตที่คนทำหนัง (ผู้กำกับเรื่องเด็กโต๋ และปักษ์ใต้บ้านเรา) มาทำเพลง คนทำดนตรี (โหน่ง ทีโบน) มาทำคอนเสิร์ต ร่วมกับ ริค วชิรปิลันธิ์ วงพรู ญารินดา และคิว วงฟลัวร์
รางวัล

พ.ศ. 2557 อรอรีย์ จุฬารัตน์ถูกเสนอชื่อเข้าชิงศิลปินหญิงเดี่ยวยอดเยี่ยม รางวัล "คม ชัด ลึก อวอร์ด ครั้งที่ 11" สาขาเพลงไทยสากล จากเพลง "สักวัน" สังกัดอิสระ
พ.ศ. 2538 อรอรีย์ จุฬารัตน์ ทำทำนอง/เรียบเรียงเสียงประสาน ให้กับวงไมโคร อัลบั้ม สุริยคราส ร่วมกับกริช ทอมมัส, สันธาน เลาหวัฒนาวิทย์, จิระศักดิ์ ปานพุ่ม, Brono รางวัลได้รับรางวัลสีสันอะวอร์ดส์ สาขาศิลปินกลุ่มยอดเยี่ยม, อัลบั้มยอดเยี่ยม และ โปรดิวเซอร์ยอดเยี่ยม
อื่นๆ

ปกลายอัลบั้ม Natural High ซึ่งเป็นชุดแรกของอรอรีย์ เธอเป็นคนออกแบบเอง เป็นลายพระอาทิตย์ผสมกับลายไทยและอินโดนีเซีย และกลายเป็นสัญลักษณ์ติดตัวของอรอรีย์โดยปริยาย
ไก่ป่า

| ไก่ป่า |
| --- | --- |

เพศผู้ (♂)

เพศเมีย (♀)
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: วงศ์ไก่ฟ้าและนกกระทา Phasianidae
สกุล:: Gallus Gallus (Linnaeus, 1758)
สปีชีส์:: Gallus gallus
ชื่อทวินาม
Gallus gallus (Linnaeus, 1758)


ไก่ป่า (สีน้ำตาล)
ชื่อพ้อง
 Phasianus gallus Linnaeus, 1758
ไข่ของ Gallus gallus


ไก่ป่า หรือ ไก่เถื่อน (ชื่อวิทยาศาสตร์: Gallus gallus) อยู่ในวงศ์ไก่ฟ้าและนกกระทา (Phasianidae) จัดเป็นนกมีขนาดเล็กถึงขนาดกลาง ขนาดลำตัว 46-73 เซนติเมตร พบการกระจายอยู่ในเขตศูนย์สูตรโดยมีการกระจายตั้งแต่ประเทศอินเดียจนถึงเวียดนาม และประเทศจีนตอนใต้ จนไปถึงเกาะต่าง ๆ ในประเทศอินโดนีเซีย  จัดเป็นไก่สายพันธุ์ดั้งเดิมและเป็นต้นตระกูลของไก่บ้านที่เลี้ยงกันเป็นสัตว์เศรษฐกิจในปัจจุบันนี้
อนุกรมวิธาน

บทความหลัก: ไก่เถื่อน
ชนิดย่อยของ Gallus gallus มีจำนวนมาก ซึ่งรวมไปถึง:
G. g. gallus – จากเอเชียตะวันออกเฉียงใต้
G. g. bankiva – จากเกาะชวาและเกาะสุมาตรา
G. g. jabouillei – จากเวียดนาม
G. g. murghi – จากบังกลาเทศ, อินเดีย และปากีสถาน
G. g. spadiceus – จากพม่าและไทย
พฤติกรรม

อาศัยตามป่าไผ่ ป่าดิบแล้ง และป่ารอยต่อระหว่างป่าดิบแล้งและป่าเต็งรัง หากินเป็นกลุ่มเล็ก ๆ อยู่ตามพื้นป่า ตัวผู้ไม่ชอบร้องเหมือนตัวเมีย ในฝูงหนึ่งจะมีตัวผู้คุมตัวเมียหลายตัว ตัวผู้มักขันเป็นระยะ ๆ โดยเฉพาะในช่วงตอนเช้าและพลบค่ำ หากินเวลากลางวัน ตามพื้นดิน บินได้ไม่ไกลและไม่สูงมาก
ไก่ป่าผสมพันธุ์ในฤดูร้อน สร้างรังอยู่ตามพื้นดินตามกอหญ้า กอไผ่ วางไข่ 6 - 12 ฟอง ระยะฟักไข่ 21 วัน ลูกไก่แรกเกิดมีขนอุยสีเหลืองสลับลายดำทั่วลำตัว เมื่อขนแห้งก็เดินตามแม่ไปหากินได้ทันที  โดยทั่วไปไก่ป่าเพศผู้จะเริ่มสืบพันธุ์ได้เมื่ออายุ 2 ปี แต่ในเพศเมียจะสืบพันธุ์ได้ตั้งแต่อายุ  1 ปี โดยมีช่วงการผสมพันธุ์ตั้งแต่เดือนพฤศจิกายน ถึงเดือนพฤษภาคม ในช่วงนี้ไก่ป่าเพศผู้จะมีสีสันสวยงามมาก
ในประเทศไทย

สำหรับในประเทศไทยแล้วพบไก่ป่า 2 ชนิดย่อย คือ
1. ไก่ป่าตุ้มหูขาว (Gallus gallus gallus)  มีการกระจายพันธุ์อยู่ทางภาคตะวันออกของไทย, เวียดนาม, ลาว, กัมพูชา
2. ไก่ป่าตุ้มหูแดง  (Gallus gallus spadiceus) พบการกระจายพันธุ์ในพม่า, มณฑลยูนาน ในประเทศจีน ในประเทศไทย ยกเว้นทางภาคตะวันออก, ลาวบางส่วน, มาเลเซีย และทางตอนเหนือของเกาะสุมาตรา
ทั้งสองชนิดย่อยมีข้อแตกต่างตรงที่ไก่ป่าตุ้มหูขาวนั้นจะมีลักษณะของขนบริเวณคอยาว และเนื้อบริเวณติ่งหูมีขนาดใหญ่มีแต้มสีขาว ส่วนในไก่ป่าตุ้มหูแดงนั้นลักษณะของขนคอจะยาวปานกลาง เนื้อบริเวณตุ้มหูมีขนาดเล็กและมักจะมีสีแดงซึ่งตามหลักฐานทางชีวโมเลกุล แล้วพบว่าไก่ป่าตุ้มหูขาวนั้นเป็นบรรพบุรุษของไก่บ้านทั้งหลาย
สถานภาพ

ปัจจุบัน ไก่ป่าจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2562
แหล่งข้อมูลอื่น

View the galGal4 genome assembly in the UCSC Genome Browser.
| --- | --- |
การแยกแยะหน่วยอนุกรมวิธาน:  Wikidata: Q184774  Wikispecies: Gallus gallus  ADW: Gallus_gallus  ARKive: gallus-gallus  Avibase: 3749777E14C923E9  BioLib: 21462  BirdLife: 22679199  BOLD: 10368  eBird: redjun  EPPO: GALUGG  Fossilworks: 321675  GBIF: 9326020  iNaturalist: 882  IRMNG: 11181863  ITIS: 176086  IUCN: 22679199  NBN: NHMSYS0001689498  NCBI: 9031  NZOR: 2b330f26-ba59-42ef-acb5-ff887cec2795  WoRMS: 1463738  Xeno-canto: Gallus-gallus 
วิดีโอไก่ป่าเพศผู้
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 8

กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 156,932 | 4.08 |
|  | รวมใจไทยชาติพัฒนา (2) | 61,688 | 1.60 |
|  | เครือข่ายชาวนาแห่งประเทศไทย (3) | 33,729 | 0.88 |
|  | ประชาธิปัตย์ (4) | 3,086,262 | 80.17 |
|  | พลังเกษตรกร (5) | 26,029 | 0.68 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | – | – |
|  | ประชาราช (9) | 26,472 | 0.69 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 319,984 | 8.31 |
|  | ชาติไทย (13) | 57,589 | 1.50 |
|  | ดำรงไทย (14) | – | – |
|  | มัชฌิมาธิปไตย (15) | 17,999 | 0.47 |
|  | ชาติสามัคคี (16) | – | – |
|  | ความหวังใหม่ (17) | 13,108 | 0.34 |
|  | ประชากรไทย (18) | 6,801 | 0.18 |
|  | ประชามติ (19) | 6,382 | 0.17 |
|  | ไทเป็นไท (20) | 14,823 | 0.39 |
|  | พลังแผ่นดินไท (21) | 6,440 | 0.17 |
|  | มหาชน (22) | – | – |
|  | คุณธรรม (23) | – | – |
|  | ราษฎรรักไทย (24) | 5,297 | 0.14 |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 6,587 | 0.17 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | 3,480 | 0.09 |

| บัตรดี | บัตรดี | 3,849,602 | 92.19 |
| บัตรเสีย | บัตรเสีย | 240,163 | 5.75 |
| ไม่ประสงค์ลงคะแนน | ไม่ประสงค์ลงคะแนน | 86,016 | 2.06 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,175,781 | 77.96 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,356,089 | 100.00 |